Lanfranc fikk opplæring i de frie kunstarter (humanistiske studier) som nordlige Italia på den tiden var berømt for. Av ukjente grunner på en ukjent dato krysset han Alpene og ble lærer i Frankrike og til slutt også i Normandie. En gang rundt 1039 ble han mester for katedralskolen i Avranches hvor han underviste i tre år med betydelig suksess. I 1042 ble han munk ved den nylig grunnlagte benediktinerklostret i Bec, Abbaye Notre-Dame du Bec, og fram til 1045 levde han ved Bec i fullstendig avsondring.